ธปท.เผยน้ำท่วม123 แบงก์ขอปิดสาขา
ธปท.เผยมีธนาคารพาณิชย์ขอปิดสาขาจากปัญหาน้ำท่วม รวม 123 แห่ง โดยในจำนวนนี้มีสาขาภาคใต้ โดยเฉพาะในพื้นที่อ.หาดใหญ่ขอปิดแล้วถึง 121 สาขา
2 พ.ย. 2553

ธปท.เผยมีธนาคารพาณิชย์ขอปิดสาขาจากปัญหาน้ำท่วม รวม 123 แห่ง โดยในจำนวนนี้มีสาขาภาคใต้ โดยเฉพาะในพื้นที่อ.หาดใหญ่ขอปิดแล้วถึง 121 สาขา
ธนาคารแห่งประเทศไทย(ธปท.) รายงานการแจ้งปิดสาขาของธนาคารพาณิชย์ จากปัญหาน้ำท่วมทั่วประเทศ  เมื่อเวลา 14.30 น.ของวันที่ 2 พ.ย.ที่ผ่านมาว่า มีธนาคารพาณิชย์   13   แห่ง ขออนุญาตปิดสาขาชั่วคราวรวมทั้งสิ้น 123 สาขา โดยในจำนวนนี้เป็นสาขาที่อยู่ในเขตพื้นที่ภาคใต้ถึง 121 สาขา ซึ่งสาขาที่ขอปิดทำในภาคใต้ส่วนใหญ่ อยู่ในเขตพื้นที่ จ.สงขลา ทั้งใน อ.หาดใหญ่ และอ.รอบนอก ส่วนภาคกลาง มี 2 สาขาในพื้นที่ภาคกลางที่ขอปิดต่อมีเพียง 2 สาขา ใน จ.ชัยนาท และจ.สิงห์บุรี  
นอกจากนี้ รายงานข่าวยังแจ้งว่า สำนักงานภาค ของธปท.ในภาคใต้ ที่ตั้งอยู่ในเขตพื้นที่อ.หาดใหญ่ก็ปิดทำการ เนื่องจากประสบปัญหาน้ำท่วมด้วย ทั้งนี้ธปท.ยังไม่มีรายงานความเสียหายในเบื้องต้นจากสถานการณ์น้ำท่วมใต้ครั้งนี้เข้ามาแต่อย่างใด